উত্তরপ্রদেশে তান্ত্রিকের পরামর্শে নাবালক খুন, দেহ টুকরো করে ছড়িয়ে দিলেন দাদু

ওয়েব ডেস্ক: উত্তরপ্রদেশের (Uttar Pradesh) প্রয়াগরাজে (Prayagraj) চাঞ্চল্য। ১৭ বছরের এক কিশোরকে হত্যা করে দেহাংশ বিভিন্ন স্থানে ফেলে দেন তাঁরই আত্মীয়। পুলিশ জানিয়েছে, অভিযুক্ত শারণ সিং এক তান্ত্রিকের প্ররোচনায় এই ভয়ঙ্কর কাণ্ড ঘটান।

জানা গিয়েছে, পিয়ুষ নামের ওই কিশোর সোমবার স্কুলে বেরিয়ে আর ফেরেনি। পরিবারের পক্ষ থেকে নিখোঁজ ডায়েরি করার পর পুলিশ তদন্তে নামে। পরে একটি ড্রেনে দেহ এবং অন্য জায়গা থেকে মাথা উদ্ধার করা হয়। স্থানীয় এক মহিলার বয়ানে অভিযুক্তকে শনাক্ত করে গ্রেফতার পুলিশ।

আরও পড়ুন: বিহারে জঙ্গি অনুপ্রবেশের আশঙ্কা! হাই অ্যালার্ট জারি গোটা রাজ্যে

পুলিশ সূত্রে খবর, এদিন জিজ্ঞাসাবাদের পর শারণ সিং স্বীকার করেন, গত দুই বছরে তাঁর ছেলে ও মেয়ে আত্মহত্যা করে। এরপর তিনি এক তান্ত্রিকের কাছে যান। ওই তান্ত্রিক তাকে বলেন, আসলে পিয়ুষের মৃত্যু হওয়ার কথা ছিল, কিন্তু সে বেঁচে যাওয়ায় তাঁর সন্তানদের মৃত্যু হয়েছে। এই কারণেই তিনি ভাগ্নেকে হত্যা করেন। অভিযুক্ত বর্তমানে পুলিশের হেফাজতে রয়েছে। পুরো ঘটনার তদন্ত চলছে।